《次韵曾仲躬初入雁荡》
宋代·李洪

阡陌经行早布春，承明天语耳亲闻。
诗情本自凌康乐，墨妙何亲法右军。
雪后西岑山竞秀，潮来孤屿浪中分。
萱堂扁榜名仁寿，雁序娱亲羡使君。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。